MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestneho zastupiteľstva
11.02.2014

Informácia 
o vecnom plnení harmonogramu výstavby a údržby miestnych komunikácií a ostatných činností v oblasti dopravy v roku 2013

------------------------------------------------------------------------------------

Predkladá :						Materiál obsahuje :
--------------------------					--------------------------
Ing. Ľubomír Baník 				             1. Informáciu
Poverený vedením odd. VaI a VSSBaNP                          

Spracovateľ:						
---------------------
Marián Ďurči				
Referent odd. VaI                                               

FEBRUÁR 2014
1.	Informácia

4.3 Cestná doprava
0451 Výstavba a opravy miestnych komunikácií

	Bežná údržba zahrňuje najmä tieto práce:
1.	vyspravenie drobných porúch krytu vozovky a krajníc, výtlky, sieťové rozpady, zálievky 
2.	údržbu jestvujúceho vybavenia komunikácií / dopravné značenie, smerové stĺpiky,   zábradlia, dopravné zrkadlá, dopravné zábrany /
3.	údržbu odvodňovacích zariadení / uličné vpusty, prípojky, rigoly, priekopy /
4.	údržbu odstavných a parkovacích plôch
5.	údržbu mostných objektov a lávok

Opravy zahrňujú stavebné práce spojené so zosilnením konštrukcie vozovky a krajníc, úpravy priečneho sklonu vozovky a chodníka, výmena poškodených betónových vozoviek, doplnenie vybavenia miestnych komunikácií a pod.

635004 Údržba prístrojov, strojov, zariadenia, náradia

Čistenie uličných vpustov a prípojok na miestnych komunikáciách III. a IV. tr.
Čerpanie: po doriešení následného objednávania a následného financovania boli v roku 2013 zrealizované práce EKO-podnikom VPS práce za čistenie uličných vpustov v objeme 2 306,00 € a za vyspravenie výtlkov v objeme 3 469,10 €. Celkový objem zrealizovaných prác  EKO-podnikom VPS je vo finančnom objeme 5 775,70 €.
Rozpočtovaná čiastka: 20 000 € s DPH

V roku 2013 zabezpečoval čistenie uličných vpustov EKO-podnik VPS vo finančnom objeme  2 306,00 €. Tu je potrebné upozorniť na skutočnosť, že mnohé fyzické a právnické subjekty pri opravách bytov a domov, čistení mechanizmov a náradia vpúšťajú zbytky stavebných materiálov do uličných vpustov, čo spôsobuje ich znefunkčnenie, ktoré navyšuje finančné prostriedky na ich sfunkčnenie. Ďalším negatívnym faktorom, ktorý vplýva na znefunkčnenie uličných vpustov, je rastlá zeleň. Korene mnohých stromov prerastajú do vpustov a prípojok, čo podstatnou mierov negatívne ovplyvňuje činnosť vpustov pri odvodnení a spôsobuje problémy pri ich čistení. Tu je potrebné podotknúť, že pre dokonalé a efektívnejšie čistenie vpustov je potrebné, aby EKO – podnik bol vybavený pri čistení vpustov nielen vozidlom, ktoré preplachuje vpusty, ale aj krtom, ktorý by tieto nečistoty a usadeniny pretlačil alebo aby si na tieto činnosti zabezpečil dodávateľa, ktorý je týmto zariadením vybavený. Správca komunikácií, zabezpečil sfunkčnenie zabetónovaných a upchatých vpustov na Jiskrovej č. 4 – 2x, Pri Dynamitke – 1x, Vančurovej – 2x, odstránenie koreňov na Osadnej pri detskom ihrisku – 1x , Biely kríž – Skalická – 5x.  
EKO – podnik vyspravil 106 výtlkov o výmere 101,57m2 s celkovým nákladom 3 469,10 €. 

635006  1 Oprava a údržba komunikácií

Opravy vozoviek, chodníkov a spevnených plôch
Čerpanie: 140 419,88 € s DPH
Rozpočtovaná čiastka: 192 000 € s DPH

Opravy sa týkali poškodených vozoviek, chodníkov a spevnených plôch.  Oprava si často vyžiadala vybúranie  vozovky až na pláň, zarezanie poškodeného miesta, dobetónovanie a pokládku  asfaltobetónu. Práce na odstraňovaní porúch začali v marci 2013.  Postupne boli urobené opravy a odstránené výtlky na týchto komunikáciách III. a IV. triedy v správe MČ Bratislava – Nové Mesto .

Dodávateľ: Pittel+Brausewetter s. r. o., Stará Vajnorská 1, 831 04 Bratislava

-	oprava betónovej vozovky Brusnicová ul. (108 m²), Kĺzavá ul. (72 m²), ul. Na Pažiti (105 m²), 
-	oprava prepadnutej vozovky v križovatke ulíc Hlavná – Štvrtá (3,6 m²)
-	oprava prepadnutej, poškodenej, priečne uloženej sústavy troch mreží na Bellovej ul. (5,17 m²)
-	oprava výtlkov na Bárdošovej a Na Revíne (52,6 m²), 
-	oprava vozoviek technologickým spôsobom Magnetová ul., Vidlicová ul., Jaskový Rad, Junácka ul., Halašova ul. (113,33 m²)
-	oprava výtlkov na ul. Hostínskeho sídl., Čsl. parašutistov, Záborského, Pluhová, Zátišie, Hattalova, Halašova, Hálkova, Hálkova č. 11 dvor, Teplická a Varšavská (136,4 m²), 
-	oprava výtlkov na ul. Horná Vančurová, Stará Klenová, Koziarka, Horská, Jurská, Podniková, Pri Bielom kríži, Nám. Biely kríž, Skalická a Teplická (125,4 m²), 
-	oprava výtlkov na ul. Tupého, Magurská, Kyjevská, Piešťanská a J. C. Hronského (156 m²),
-	oprava výtlkov na ul. Bárdošova, Guothova, Brusnicová, Hlučínska a Smrečianska (291 m²),
-	oprava výtlkov na ul. Opavská, Bárdošova, Bellova, Priečna, Tupého, Hroznová, Uhrova, oprava prepadu na Teplickej, oprava a pokládka asfaltobetónu na chodníku na Teplickej ul., oprava chodníka na ul. Čsl. Parašutistov a oprava parkoviska na Teplickej ul. vrátane osadenia obrubníkov (odstránenie asfaltu 165 m², ručné asfaltovanie 289 m²),
-	opravy komunikácií technologickým spôsobom na ul. Hálkova, chodník Klenová, obrubníky a chodník na ul. Čsl. Parašutistov, chodník na Junáckej, krajnica na Krahulčej 
-	opravená bola obrusná vrstva na časti komunikácie Vidlicovej ul., ktorá bola so značným množstvom výtlkov a sieťových rozpadov a ktorá sa už nedala vyspravovať ako výtlky, ale súvislou novou povrchovou úpravou o výmere 356,0 m2. Ďďalej bol súvislou vrstvou opravený úsek na mokunikácii Pri Bielom kríži, Matuškovej. 
-	Celkom v rámci prác bežnej údržby komunikácií pri opravách výtlkov, prepadov komunikácií, výškovej úpravy uličných vpustov bolo vyspravených ďalších 1 880,80 m2 povrchov spravovaných komunikácií.

635006 2 Údržba trvalého dopravného značenia	

Zvislé a vodorovné dopravné značenie
Čerpanie: 45 513,21 € s DPH
Rozpočtovaná čiastka: 44 900 € s DPH

Dodávateľ: MOBILITA servis, s. r. o.,  Technická 6, 821 04 Bratislava
 
Priebežne sa vymieňali poškodené a dopĺňali ukradnuté zvislé dopravné značky a dopravné zariadenia. Zmeny dopravného značenia a umiestňovanie dopravných zariadení boli realizované na základe spracovaného a schváleného Návrhu na určenie použitia dopravného značenia a dopravných zariadení. 

V roku 2013 boli vymenené a znovu osadené nasledovné počty zvislých dopravných značiek:
-	skupina A - výstražné dopr. značky - 14 ks
-	skupina B - zákazové dopravné značky - 26ks
-	skupina C - príkazové dopravné značky – 5 ks
-	skupina IP - informatívne dopravné značky – 26ks 
-	dodatkové tabuľky E - 7 ks 
Obnovených bolo 106 priechodov pre peších. Celková plocha zrealizovaného vodorovného dopravného značenia je 2 069,55 m2
Spomaľovacie dopravné prahy boli doplnené 31 ks - 0,5m dlhými segmentmi 
Osadených bolo 14 dopravných kolov. 
Opravené bolo zábradlie v celkovej dĺžke 12,5m, a nastavené dopravné zrkadlá 3x na Jaskovom rade.
V poslednom období sa nám stálo, že vodiči nám poškodzujú dopravné koly, ktoré bránia vjazdu na chodníky z dôvodu parkovania. Na križovatke ulíc Legerského – Sibírska tento kolík odrezali priamo v priechode pre peších, aby mohli parkovať na chodníku. Na Šancovej č. 33 z dôvodu zabezpečenia zásobovania škôlky boli osadené dopravné značky zakazujúce státie a parkovanie, ktoré po osadení boli ešte z nezatvrdnutého betónu odstránené. V mnohých prípadoch dochádza aroganciou vodičov k poškodzovaniu obrubníkov na chodníkoch a ničeniu zelene z dôvodu parkovania.  V IV. Q r. 2013 v zmysle odsúhlasenej projektovej dokumentácie bolo zrealizované zjednosmernenie ulíc Plzenská a Priečna. 

636002 Prevádzka strojov, prístrojov, zariadení, techniky a náradia 

Prenájom mobilných toaliet 
Čerpanie:   3 057,60 s DPH
Rozpočtovaná čiastka: 3 500 € s DPH

Dodávateľ: Toi Toi & Dixi s.r.o., Stará Vajnorská 3022/37, 831 04 Bratislava

Prenájom a servis 5 ks mobilných toaliet, ktoré boli umiestnené na detských ihriskách Nová Doba, Jahodová, Rešetkova, Račianske Mýto, Mierová Kolónia počas celého roka 2013.